Козунак с квас ♥ sourdough easter bread
### Както всяка година преди Великден, така и тази, започнах с пробите на козунаци. Много ми се искаше този път да направя **козунак с [квас](https://culinarywithme.com/%d0%b4%d0%be%d0%bc%d0%b0%d1%88%d0%b5%d0%bd-%d0%ba%d0%b2%d0%b0%d1%81/)** за да видя какво ще се получи.


### Резултатът до момента е 3 от 3 успешни опита по отношение на влажност, форма и конци. Трите опита се дължат на капризите на половинката по отношение на сладостта и за това нагаждах вкусово със стевия. Та тази година, козунакът ни за Великден определено ще е с [квас](https://culinarywithme.com/%d0%b4%d0%be%d0%bc%d0%b0%d1%88%d0%b5%d0%bd-%d0%ba%d0%b2%d0%b0%d1%81/).


### Предупреждавам, че направата на това изкушение отнема време, но пък това време преминава във втасванe, а вие може да си вършите туй-онуй :) Резултатът наистина си заслужава!


### **Необходими продукти:**


### *за козунак с диаметър 20-22 см*


### **За първоначалното тесто:**


### 150 г бяло брашно, пресято


### 150 мл хладко топло мляко


### 200 г [активен квас](https://culinarywithme.com/%d0%b4%d0%be%d0%bc%d0%b0%d1%88%d0%b5%d0%bd-%d0%ba%d0%b2%d0%b0%d1%81/)


### **За тестото:**


### 2 яйца, на стайна температура


### 50 г краве масло, разтопено и охладено


### 50 мл олио + допълнително за омесването и оформянето


### 150 г захар


### 20-25 капки течна стевия (по препоръка, използвах стевия на [santiveri](http://www.santiveri.com/en/home))


### 1 с.л. ванилов екстракт


### 1 с.л. ром


### фино настърганата кора на 1/2 лимон


### фино настърганата кора на 1/2 портокал


### 350 - 400 г бяло брашно, пресято


### 25 г стафиди (по желание)


### **За поръсване:**


### 1 жълтък, разбит с 1 с.л. вода


### филирани или нарязани бадеми


### захар на кристали


### [Козунак с квас](https://culinarywithme.com/wp-content/uploads/2018/03/easter-bread_1_web.jpg)**Начин на приготвяне:**


### В купа смесете продуктите за първоначалното тесто - брашно, прясно мляко, квас. Разбъркайте добре, покрийте с домакинско фолио и оставете за час на стайна температура. Тестото трябва да удвои обема си.


### Към втасалото първоначално тесто добавете яйцата, маслото, олиото, захарта, стевията, ваниловия екстракт, рома, лимоновата и портокалова кора. Разбъркайте до пълното смесване на съставките. Започнете да добавяте брашно и замесете гладко и еластично тесто (с брашната, които аз използвам ми отива около 350 г). Тук трябва да спомена, че не меся с ръце, а бъркам с шпатула.


### Намажете ръце с олио и разтеглете тестото 3-4 пъти настрани, а после оформете на топка като прегъвате от краищата към центъра.


### Покрийте купата отново с фолио и оставете за 30-45 минути.


### Процедурата с разпъването се повтаря 3 пъти през 30-45 минути, а на третия път добавете и стафидине, в случай че ползавате.


### Покрийте отново тестото и оставете за студено втасване (ретардация), за нощ (може и повече) в хладилник. По този начин тестото не само втасва, но и става чудесно за оформяне.


### Когато сте готови с ретардацията, извадете тестото, разделете на 3 или 4 равни части и с намазнени ръце оформете фитили. Сплетете на тройна или четворна плитка. Оформете венец и прехвърлете в предварително покрита с хартия за печене и намазана с масло форма (аз използвам форма за тортени блатове с диаметър 20 и 22 см)


### Поставете формата в найлонов прлик и оставете за повторно втасване до удвояване на обема (при мен това се случва за 3 часа на стайна температура или за 1 час във фурната на функция втасване, което е 40С на долен реотан)


### Когато имате надигнал се, пухкав козунак, намажете обилно с жълтъка и поръсете с бадеми и захар.


### На дъното на фурната поставете подходящ съд, пълен с вода. Поставете козунака в **не**загрята фурна, на най-долното ниво и включете на 170С, на долен реотан с вентилатор. Печете около 40 мин или до готовност, като проверявате с клечка.


### Охладете козунака, поне за час преди консумация.




---


### *А ако публикацията ви е харесала, споделете в социалните мрежи и не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*

